CELEX: 62016TA0827
Language: el
Date: 2018-11-08 00:00:00
Title: Υπόθεση T-827/16: Απόφαση του Γενικού Δικαστηρίου της 8ης Νοεμβρίου 2018 — QB κατά ΕΚΤ «Υπαλληλική υπόθεση — Προσωπικό της ΕΚΤ — Περίοδος αξιολογήσεως — Έκθεση αξιολογήσεως σταδιοδρομίας [2015] — Δυνατότητα του υπαλλήλου να συνοδεύεται από συνδικαλιστικό εκπρόσωπο κατά τη συνέντευξη αξιολογήσεως — Παράβαση των κανόνων περί αντικειμενικότητας και αμεροληψίας του αξιολογητή — Αποδοχές — Απόφαση με την οποία δεν αναγνωρίζεται το δικαίωμα μισθολογικής αυξήσεως — Παραδεκτό αποδεικτικών στοιχείων — Ηλεκτρονική αλληλογραφία που αντήλλαξε μέλος του προσωπικού με τον “coach” του σε επαγγελματική διεύθυνση ηλεκτρονικού ταχυδρομείου — Ευθύνη»

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/39
            
         
      Απόφαση του Γενικού Δικαστηρίου της 8ης Νοεμβρίου 2018 — QB κατά ΕΚΤ
      (Υπόθεση T-827/16) (1)
      
      («Υπαλληλική υπόθεση - Προσωπικό της ΕΚΤ - Περίοδος αξιολογήσεως - Έκθεση αξιολογήσεως σταδιοδρομίας [2015] - Δυνατότητα του υπαλλήλου να συνοδεύεται από συνδικαλιστικό εκπρόσωπο κατά τη συνέντευξη αξιολογήσεως - Παράβαση των κανόνων περί αντικειμενικότητας και αμεροληψίας του αξιολογητή - Αποδοχές - Απόφαση με την οποία δεν αναγνωρίζεται το δικαίωμα μισθολογικής αυξήσεως - Παραδεκτό αποδεικτικών στοιχείων - Ηλεκτρονική αλληλογραφία που αντήλλαξε μέλος του προσωπικού με τον “coach” του σε επαγγελματική διεύθυνση ηλεκτρονικού ταχυδρομείου - Ευθύνη»)
      (2019/C 16/47)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: QB (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (εκπρόσωποι: F. von Lindeiner και B. Ehlers, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 50α του Οργανισμού του Δικαστηρίου της Ευρωπαϊκής Ένωσης και του άρθρου 36.2 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της ΕΚΤ, το οποίο προσαρτάται στη Συνθήκη ΕΕ και στη Συνθήκη ΛΕΕ, με αίτημα, αφενός, την ακύρωση της εκθέσεως αξιολογήσεως της προσφεύγουσας-ενάγουσας για την περίοδο 2015 και της αποφάσεως της ΕΚΤ της 15ης Δεκεμβρίου 2015 με την οποία δεν αναγνωρίσθηκε το δικαίωμα μισθολογικής αυξήσεως της προσφεύγουσας-ενάγουσας και, εφόσον απαιτείται, την ακύρωση των αποφάσεων της ΕΚΤ της 2ας Μαΐου και της 15ης Σεπτεμβρίου 2016 με τις οποίες απορρίφθηκαν η διοικητική προσφυγή και η διοικητική ένσταση, αντιστοίχως, της προσφεύγουσας-ενάγουσας και, αφετέρου, την αποκατάσταση της ζημίας που η προσφεύγουσα-ενάγουσα ισχυρίζεται ότι υπέστη.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την έκθεση αξιολογήσεως της QB για την περίοδο αξιολογήσεως 2015 και την απόφαση της Ευρωπαϊκής Κεντρικής Τράπεζας (ΕΚΤ) της 15ης Δεκεμβρίου 2015 με την οποία δεν αναγνωρίσθηκε στην QB το δικαίωμα μισθολογικής αυξήσεως.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Η ΕΚΤ φέρει τα δικαστικά έξοδά της καθώς και τα έξοδα της QB.
               
            
         (1)  EE C 22 της 23.1.2017.